संसद में यूनिसेफ द्वारा आयोजित भारत के प्रत्येक बच्चे के लिए राष्ट्रीय शिखर सम्मेलन को संबोधित करते हुए श्री नायडू ने सभी सांसदों से अनुरोध किया कि वे कानून निर्माता और नागरिक होने के नाते बालकल्याण को प्राथमिकता देने और सार्थक बालकेन्द्रित नीतियां विकसित करने की दिशा में अपना अभियान जारी रखने का संकल्प लें तथा ये सुनिश्चित करें कि देश के प्रत्येक बच्चे को सुरक्षित और परिपूर्ण बचपन मिल सके।